Skolernes vinterferie i Nordjylland byder på sekstendedelsfinale i UEFA Europa League. Torsdag aften møder AaB Club Brügge på Nordjyske Arena, og selvom det er vinterferie, er der allerede solgt næsten 8.100 billetter. Dermed venter der en stemningsfyldt ramme, når AaB torsdag aften skal forsøge at følge op på efterårets hjemmebaneresultater i UEFA Europa League, hvor Rio Abe FC, Dynamo Kiev og Steaua Bukarest blev besejret med henholdsvis 1-0, 3-0 og 1-0. Opgøret mod det belgiske tophold sættes i gang klokken 19.00

Opsummering:
Selvom uge otte for mange betyder ferie og rejser, får AaB stadig tilskuere til torsdagens kamp.